Faida na madhara ya teknologia katika shule za sekondari

FAIDA NA MADHARA YA TEKNOLOJIA KATIKA SHULE ZA SEKONDARI 
Teknolojia ni kule kuendelea kwa njia tofauti tofauti za mawasiliano duniani. Waam kuna teknolojia za kusomea, za mawasiliano, ya hospitalini na nyinginezo, almuradi kuna teknolojia nyingi katika kila wizara duniani. Baadhi ya teknolojia zenyewe ni kama vile simu ya 
rununu, runinga, kompyuta, barua pepe na kadhalika. 
Waam, kati ya teknolojia hizi kuna faida nyingi zinazotokana na teknolojia hizi. Vilevile kuna madhara ndani yake. Faida na madhara ya teknolojia huwa kumba wengi duniani wakiwemo wanafunzi wa shule za sekondari. 
Wanafunzi wa shule za sekondari hufaidika kwa mengi kutokana na teknolojia hizi kwanza wao huweza kujisomea masomo yao ya ziada kwa kutumia kompyuta bila ya kumngojea mwalimu. Vilevile wao huweza kupata habari za nje ya shule yao kwa kutazama runinga ya taifa. Wanafunzi pia hufaidika kwa kusoma masomo ya kisayansi yanayotokana na teknolojia. Haya humfaidi mwanafunzi kwa kumjulisha juu ya viungo vyake vya mwili jinsi vinavyofanya kazi na vipi mwilini. 
Minghairi ya hayo, kuna baadhi ya teknolojia ambazo huwa ni muhimu sana hasa kwa shule za malazi kwa mfano (CCTV). Hizi husaidia kuwanasa wale wanafunzi waovu, hivyo basi kuwatetea wale waadilifu. 
Vilevile kuna madhara mengi yanayotokana na teknolojia. Madhara yenyewe ni kama vile wanafunzi wanaweza kutumia vyombo vya mawasiliano ili kukamilisha uhalifu. Wanaweza kuwasiliana na watu walio nje ya shule ili kukamilisha uhalifu fulani. 
Vilevile, baadhi ya teknolojia huonyesha michezo michafu kama vile ngono. Hizi huwasababisha wanafunzi hawa kujishirikisha katika ngono za mapema na kusababisha kuongezeka kwa mimba za mapema nchini.